মহান ঈশ্বরের অশেষ কৃপায় আমি এক লক্ষ্মীছানা কন্যা সন্তানের জনক। কেবল কৈশোরে পা দেবে ও। এই মাকে আমার চৌদ্দপুরুষের হাজার পূন্যের ফল হিসেবে ঈশ্বরের অফুরান আশীর্বাদ বলেই মানি ও জানি। কিন্তু কোনো রাতেই ঠিকঠাক ঘুমোতে পারিনা, মায়ের নিরাপত্তা চিন্তায়। এই বুঝি অন্ধকারের বাসিন্দা অপরুষ হায়েনারা ঘরের শিকল ভেঙ্গে ঢুকে পড়ল! এই বুঝি মৃত্যুবৎ ভয়ঙ্কর বীভৎস সর্বনাশ হানা দিলে আমার দ্বারে! দিনে কাজে থাকলেও মন বসাতে পারি না; মেয়েটি আমার কাপুরুষের নখর থাবার ছোঁয়াচ বাঁচিয়ে সুস্থ্য স্বাভাবিক আছেতো? বিদ্যালয়ের পাঠ শেষে ঘরে ফিরতে পারছে তো!